Document ID: /roh_data/filtered/fineweb-2-filterrobots_roh.jsonl.gz/123

Castrisch: Spustà la decisiun parc da vent
- Mesemna, 25.4.2012, 16:32
Las duas firmas Altaventa e l'ovra electrica da Turitg n'èn betg trumpadas da la decisiun da Castrisch da spustar la decisiun da decider sur d'in contract da dretg da construcziun. Castrisch haja dabun dapli infurmaziun e quai veglian els era dar vinavant a la populaziun da Castrisch.
Sur dal medem contract vegn era discutà en Lumnezia cun ils possessurs da terren en la regiun nua ch'il parc da vent vess da vegnir. Era en Lumnezia sa retardan quels contracts, quai pervi da la fusiun Lumnezia che stat avant porta. Quests contracts fissan ina impurtanta garanzia per ils planisaders da la EWZ ed Altaventa. Il proxim temp vegn numnadamain investì blers daners en la mesiraziun da vent ed en l'examinaziun da la cumpatibladad ecologica. (ll/rtr)